- SANTIAGO
- <
- 5
- >

5
Ri nipe chiquij ri beyoma' ri man utz ta niquiben
1 Vacami c'o jun ninvajo' ninbij* Stg. 4:13. chique ri beyoma'.† Lc. 6:24. Ninbij c'a chique chi ruc'amon chi que'ok', quesiq'uin chi ok'ej, roma janíla ri tijoj-pokonal ri xtipe pa quivi'. 2 Ri quibeyomel k'ayinek chic, y ri quitziak chicopirinek chic.‡ Mt. 6:20. 3 Ri qui-mero pusirinek chic. Y riq'uin ri' can nik'alajin chi man xequito' ta ri vinek. Xa choj xquimol. Y ri pus ri richin ri qui-mero xqueruporoj. Q'uiy mero quimolon, pero xa ojc'o chic chupan ri ruq'uisibel tak k'ij.§ Ro. 2:5. 4 Y q'uiy mero quimolon roma man e quitojon ta* Lv. 19:13; Dt. 24:15; Jer. 22:13; Mal. 3:5. chi utzil ri e quisamajela' richin pa juyu'. Y ri Ajaf xerutz'et riq'uin ri quik'oloj chi man e quitojon ta chi utzil ri quisamajela'. Ri nimalej Ajaf, ri Rajaf ronojel, can xerac'axaj c'a ri samajela' chi ye'ok'† Job 34:28. roma man e tojon ta chi utzil. 5 Ri beyoma' jebel quic'aslen y benek cánima riq'uin ri quicoten richin re ruvach'ulef. Jebel e ti'oj, achi'el nurayij ri cánima, y xa nipe yan ri camic chiquij.‡ Jer. 12:3. 6 Ri beyoma' niquiyec ch'a'oj chiquij§ Stg. 2:6. ri vinek choj quic'aslen, y riq'uin ri' yequen (yecom) pa quik'a'. Y ri choj quic'aslen man jun niquiben richin niquito-qui'; xa choj niquiya-qui' pa quik'a'.
Quixcoch'on y chuka' tibana' orar
7 Vach'alal, ninbij c'a chive chi quixcoch'on, y man tiya' can ri coch'onic ri', c'a tok xtapon ri k'ij tok xtipe chic jun bey ri Ajaf. Achi'el nuben jun ticonel pa juyu', nicoch'on y nroyobej ri nabey y ruq'uisibel tak job, c'ari' nuben cosechar ri lok'olej tico'n.* Dt. 11:14. 8 Y que chuka' ri' tibana' rix. Quixcoch'on. Can ticukuba' ic'u'x riq'uin ri Dios, roma chanin xtapon ri k'ij tok xtipe chic jun bey ri Ajaf.† Fil. 4:5. 9 Vach'alal, man c'a tisujula-ivi' roma ri pokonal, richin queri' man c'ayef ta xtiban chive tok xtapon ri k'ij tok ri Dios xtuk'et tzij. Roma chanin xtipe ri k'ij ri'.‡ Mt. 24:33. 10 Can quixcoch'on c'a. Achi'el xquiben ri achi'a' ojer can, ri xerutek-pe ri Ajaf, k'alajirisey ri ruch'abel, can xquicoch'ola' ri tijoj-pokonal.§ Mt. 5:12. Y que chuka' ri' tibana' rix vach'alal. 11 Roma ketaman chi ri yecoch'on, jebel ruva-quik'ij. Achi'el ri Job, ri jun achin xc'oje' ojer can, ri janíla tijoj-pokonal xuc'ovisaj.* Job 1:21. Y can ivetaman c'a ri xuben ri Ajaf ri pa ruq'uisibel. Ri Ajaf yalan utz y c'o chuka' joyovanic riq'uin.† Ex. 34:6; Nm. 14:18; 1 Cr. 21:13; Job 42:10; Sal. 25:6, 7; Dn. 9:9; Lc. 6:36.
12 Vach'alal, ninbij c'a chive vacami chi tok rix c'o jun ri nivajo' nibij, choj tibij, vi kitzij o man kitzij ta. Pero man jun bey tiben jurar.‡ Mt. 5:34. Man ticusaj ri caj, re ruvach'ulef y ch'aka' chic richin chi niben jurar. Richin queri' man jun ruc'ayeval xtika' pan ivi' tok xtapon ri k'ij tok ri Dios xtuk'et tzij.
13 Y vi c'o jun chi'icojol ri c'o pa tijoj-pokonal, tubana' c'a orar. Vi c'o jun niquicot ri ránima, tubixaj rubi' ri Dios.§ Ef. 5:19. 14 Vi c'o jun yava', queroyoj c'a ri uc'uey quichin ri kach'alal. Y ri uc'uey* 1 Ti. 5:17; 1 P. 5:1. quichin ri kach'alal tiquibana' oraciáon riq'uin ri yava'. Pa rubi' ri Ajaf tiquiya' aceite olivo pa ruvi' ri yava'.† Mr. 6:13. 15 Y vi riq'uin ronojel quic'u'x niquiben orar, ri yava' nic'achoj. Ri Ajaf can nuc'achojirisaj. Y vi c'o mac rubanon ri yava' ri', man xe ta c'a nic'achoj, xa can nicuyutej‡ Is. 33:24; Mt. 9:2. chuka' ri rumac. 16 Y rix man c'a tivevala' vi c'o mac ri ibanalon. Xa tik'alajirisala' chivech, y titola-ivi' riq'uin oraciáon,§ Gn. 20:17; Nm. 11:2; Dt. 9:18; Jos. 10:12. richin yixchojmir. Y vi choj ri ic'aslen chuvech ri Dios, y riq'uin ronojel ivánima xtiben orar, q'uiy ri xtic'ul chire ri Dios. 17 Achi'el xuben ri Elías, ri achin ri xc'oje' ojer can. Rija' jun vinek can achi'el vi roj. Pero riq'uin ronojel ránima xuben orar. Xuc'utuj chire ri Dios chi man tuben job, y can que vi ri' xbanatej. Oxi' juna' riq'uin nic'aj ri man xuben ta job.* 1 R. 17:1. 18 Y c'ari' tok ri Elías xuben chic orar jun bey y xuc'utuj chire ri Dios chi tubana' chic job.† 1 R. 18:42, 45. Y can que vi ri' xbanatej. Y ri tico'n xevachin chic jun bey.
19 Vach'alal, vi c'o jun chive ri sachinek y xa man rojkan ta chic ri kitzij y rix ne'iyaca-pe, yalan utz.‡ Mt. 18:15. 20 Y tivetamaj c'a, vi nitzolij chic pe ruc'u'x jun aj-mac, y rija' nuchop jun c'aslen utz, can xiben c'a chire chi nicuyutej ri janipe' mac ri e rubanalon,§ Sal. 32:1; 51:9; Pr. 10:12. y nicolotej chuvech ri camic ri nuq'uen-pe ri mac.

- SANTIAGO
- <
- 5
- >

*5:1 Stg. 4:13.

†5:1 Lc. 6:24.

‡5:2 Mt. 6:20.

§5:3 Ro. 2:5.

*5:4 Lv. 19:13; Dt. 24:15; Jer. 22:13; Mal. 3:5.

†5:4 Job 34:28.

‡5:5 Jer. 12:3.

§5:6 Stg. 2:6.

*5:7 Dt. 11:14.

†5:8 Fil. 4:5.

‡5:9 Mt. 24:33.

§5:10 Mt. 5:12.

*5:11 Job 1:21.

†5:11 Ex. 34:6; Nm. 14:18; 1 Cr. 21:13; Job 42:10; Sal. 25:6, 7; Dn. 9:9; Lc. 6:36.

‡5:12 Mt. 5:34.

§5:13 Ef. 5:19.

*5:14 1 Ti. 5:17; 1 P. 5:1.

†5:14 Mr. 6:13.

‡5:15 Is. 33:24; Mt. 9:2.

§5:16 Gn. 20:17; Nm. 11:2; Dt. 9:18; Jos. 10:12.

*5:17 1 R. 17:1.

†5:18 1 R. 18:42, 45.

‡5:19 Mt. 18:15.

§5:20 Sal. 32:1; 51:9; Pr. 10:12.

© 2012 WBT