- COLOSENSES
- <
- 3
- >

3
1 Romari', vi rix can xixc'astej junan riq'uin ri Cristo tok rija' xc'astej,* Ro. 6:4, 5; Ef. 2:6. can benek c'a ruvech tich'obo' ri c'o chila' chicaj, ri acuchi c'o-vi ri Cristo, tz'uyul pa rajquik'a' ri Dios. 2 Can ja vi c'a ri c'o chila' chicaj ri tich'obo' y man ja ta ri ec'o chuvech re ruvach'ulef. 3 Queri' ri ninbij chive roma achi'el can xixquen yan† Ga. 2:20. (xixcom yan) chuvech ri ch'obonic richin re ruvach'ulef, y c'o chic ic'aslen riq'uin ri Cristo. Can k'alaj chi queri', roma jun ibanon riq'uin ri Cristo, y chuka' jun ibanon riq'uin ri Dios roma ri Cristo. 4 Y can roma vi c'a ri Cristo tok c'o kac'aslen. Y ri' xtik'alajin tok xtipe‡ 1 Ti. 6:14; 1 Jn. 3:2. chic jun bey rija', tok junan xkojbec'oje' riq'uin chila' chicaj y jebel xtekabana' riq'uin. Rija' can c'o-vi c'a ruk'ij-ruc'ojlen.
Xecanej yan can ri itzel tak rayinic
5 Romari', man c'a tiben ri itzel ri nirayij rix,§ Ef. 5:3, 5. ri xa richin re ruvach'ulef; xa can ticamisaj ri itzel tak rayinic ri'.* Ro. 8:13. Ri achi'a' y ri ixoki' man tiquicanola-qui' richin yemacun. Can man c'a titz'ilobisaj-ivi' pa tak mac. Man tiya' k'ij chire ri itzel tak irayibel. Xa tiya' can ri rayinic ri'. Man chic tirayij chi iviq'uin ta rix c'o-vi ronojel. Roma ri queri' can itzel vi. Can junan riq'uin ri niya' ta quik'ij ri dios ri xa man e kitzij ta. 6 Y xa roma c'a ri banobel que tak ri' ri yequibanala' ri vinek ri man niquinimaj ta rutzij ri Dios, roma c'a ri' tok nika' ri royoval ri Dios pa quivi'.† Ef. 5:6. 7 Tok rubanon can, can que vi c'a ri' ri banobel ri xe'ibanala' rix; tok can c'a ixc'o-vi chupan. 8 Jac'a re vacami xcanej‡ Stg. 1:21. yan can ronojel. Man chic c'a quetique' chuka' oyoval pa tak ivánima, ni man chuka' que'ibanala' ri man ruc'amon ta roma ri ivoyoval. Man chic c'a tirayij niben itzel chique ri ch'aka' chic, y man chic tibij itzel tak ch'abel chiquij. Man chic tibij tzij ri man e ruc'amon ta. 9 Man chic titz'ucula' tzij.§ Is. 63:8; Jer. 9:3, 5. Xa iyo'on chic can ri itzel c'aslen ri xic'uaj. 10 Vacami jun c'ac'a' c'aslen ic'uan. Can ja ri Dios ri xyo'on re c'ac'a' c'aslen chive.* Ef. 2:10. Y rija' nuben c'a chire ri c'ac'a' ic'aslen chi niq'uiy y yixoc más achi'el rija'. Queri' nuben chive roma nrajo' chi can jebel nivetamaj ruvech rija'. 11 Y roma c'o ri c'ac'a' kac'aslen, man jun nuben chike vi oj israelitas o man oj israelitas ta. Man jun nuben chike vi banon ri circuncisiáon chike o xa man banon ta. Man jun nuben chike vi c'o juba' kak'ij o xa can manek. Man jun nuben chike vi oj ximon pa samaj o xa oj libre. Ri nic'atzin ja ri c'o Cristo pa tak kánima.† Ga. 3:28; Ef. 1:23.
12 Ri Dios yalan yojrajo', xojrucha'‡ 1 P. 1:2. y xuch'ajch'ojirisaj ri kac'aslen. Roma c'a ri' nic'atzin chi benek-ruvech tic'oje' ri joyovanic§ Fil. 2:1. kiq'uin. Nic'atzin chi utz kana'oj quiq'uin conojel, chi man nikanimirisaj ta ki', oj ch'uch'uj ta y yojcoch'on ta.* Ga. 5:22. 13 Tok c'o jun ri nibanon itzel chike, tikacoch'o' y tikacuyu'.† Ef. 4:2, 32. Can achi'el xuben ri Cristo chi xucuy ri kamac roj, que chuka' ri' nic'atzin chi nikaben quiq'uin ri ch'aka' chic. Tikacoch'ola' y tikacuyula' c'a ki'. 14 Y ja ri ajovabel ri más nic'atzin. Roma vi yojajovan,‡ Ro. 13:8. can nuben chike chi junan kavech quiq'uin conojel. 15 Y ri pa tak kánima can nic'atzin c'a chuka' chi tic'oje' ri uxlanen§ Sal. 29:11; Is. 26:3; Jn. 14:27; Ro. 14:17; 1 Co. 7:15; Fil. 4:7. richin ri Dios, y ja ta ri' ri nuc'uan kichin. Can roma vi c'a ri' tok xojroyoj ri Dios, chi man ta jun oyoval chikacojol roma junan ta kavech* 2 Co. 5:19-21; Ef. 2:16. quiq'uin conojel ri quiniman chic. Nic'atzin c'a chuka' chi tic'oje' matioxinic ri pa tak kánima roma ri rubanon koma.
16 Can nic'atzin chuka' chi ri kánima nojinek riq'uin ri ruch'abel ri Cristo. Can riq'uin ronojel etamabel tikatijola-ki'† 2 Ti. 3:15-17. y tikacukubala' kac'u'x chikachibil ki'. Y tikabixaj rubi' ri Ajaf roma ri matioxinic ri c'o pa tak kánima.‡ Jer. 15:16. Quekabixala' c'a salmos,§ Ef. 5:19. himnos y ch'aka' chic bix ri ye'alex pa tak kánima roma can c'o ri Lok'olej Espíritu kiq'uin. 17 Ronojel c'a ri nikaben,* 1 Co. 10:31. tikabana' pa rubi' ri Ajaf Jesáus. Y ronojel ri nikabij, tikabij pa rubi' rija'. Y benek c'a ruvech kojmatioxin chire ri Katata' Dios. Xaxe roma ri Jesáus tok yojtiquir yojmatioxin chire ri Dios.† Ro. 1:8.
Ri banobel ri ruc'amon chi nuben jun ralc'ual ri Dios
18 Rix c'a ixoki',‡ Ef. 5:22–6:9. tinimaj quitzij ri ivachijlal, roma queri' ruc'amon chi niben roma iniman chic ri Ajaf. 19 Y rix achi'a',§ Ef. 5:25, 28, 33. que'ivajo' ri ivixjaylal, y man tibanala' oyoval quiq'uin, xa can quixoc c'a utz tak achijlonela'. 20 Rix ac'uala',* Ef. 6:1. jantape' tinimaj quitzij ri ite-itata', roma jari' ri nika' chuvech ri Ajaf chi niben. 21 Y rix te'ej-tata'aj,† Ef. 6:4. man tiyec coyoval ri ivalc'ual. Man utz ta c'a ri niben vi nic'o ruvi' niben chique, y romari' nisech quic'u'x. 22 Rix samajela',‡ Ef. 6:5, 6. jantape' tinimaj quitzij ri i-patráon. Man tiben c'a chi xaxe tok ec'o-apo ri i-patráon iviq'uin tok yixniman-vi tzij, xaxe richin quixnimex chi ix utz tak samajela'. Nic'atzin chi riq'uin ronojel ivánima tibana' ri quisamaj, roma ri Dios can ix rutzuliben-vi-pe chila' chicaj. 23 Xabachique c'a ri niben, can riq'uin c'a ronojel ivánima tibana'.§ Ef. 6:7. Achi'el xa ta can ja ri rusamaj ri Ajaf Jesucristo ri niben y man quichin ta ri vinek. 24 Y ri Ajaf Jesucristo xtuya'* Ef. 6:8. c'a ri lok'olej sipanic chive roma ja rija' ri nisamajij. Can iyo'on-vi c'a pa nabey y romari' xquixichinan chila' chicaj. 25 Jac'a ri yebanon etzelal, xtiquic'ul rutojbalil roma ri etzelal niquiben. Roma ri Dios man nutzu' ta ri vinek vi c'o ruk'ij o manek,† Ef. 6:9. ri nutzu' rija' ja ri banobel.

- COLOSENSES
- <
- 3
- >

*3:1 Ro. 6:4, 5; Ef. 2:6.

†3:3 Ga. 2:20.

‡3:4 1 Ti. 6:14; 1 Jn. 3:2.

§3:5 Ef. 5:3, 5.

*3:5 Ro. 8:13.

†3:6 Ef. 5:6.

‡3:8 Stg. 1:21.

§3:9 Is. 63:8; Jer. 9:3, 5.

*3:10 Ef. 2:10.

†3:11 Ga. 3:28; Ef. 1:23.

‡3:12 1 P. 1:2.

§3:12 Fil. 2:1.

*3:12 Ga. 5:22.

†3:13 Ef. 4:2, 32.

‡3:14 Ro. 13:8.

§3:15 Sal. 29:11; Is. 26:3; Jn. 14:27; Ro. 14:17; 1 Co. 7:15; Fil. 4:7.

*3:15 2 Co. 5:19-21; Ef. 2:16.

†3:16 2 Ti. 3:15-17.

‡3:16 Jer. 15:16.

§3:16 Ef. 5:19.

*3:17 1 Co. 10:31.

†3:17 Ro. 1:8.

‡3:18 Ef. 5:22–6:9.

§3:19 Ef. 5:25, 28, 33.

*3:20 Ef. 6:1.

†3:21 Ef. 6:4.

‡3:22 Ef. 6:5, 6.

§3:23 Ef. 6:7.

*3:24 Ef. 6:8.

†3:25 Ef. 6:9.

© 2012 WBT